મેરાન્યૂઝ નેટવર્ક.બેંગાલુરુઃ ઘણા દિવસોની ખેંચતાણ પછી કર્ણાટકમાં બનેલી કોંગ્રેસ અને જનતા દળ (સેક્યુલર)ની ગઠબંધ વાળી સરકારના મુખ્યમંત્રી એચડી કુમારાસ્વામીએ વિધાનસભામાં વર્ષ 2018-19 માટે બજેટ રજુ કર્યું હતું. લોકોની આશા પર ખરા ઉતરેલા સીએમએ બજેટમાં ચૂંટણીના વાયદાઓને કેટલીક હદે પુરા કરવાના પ્રયાસો કર્યા છે અને બે લાખ કે તેનાથી ઓછાની લોન લેનારા ખેડૂતોનું દેવું માફ કરવાની જાહેરાત કરી છે. સીએમએ દેવા માફી માટે 34 હજાર કરોડ રૂપિયા ફાળવવાનું પણ એલાન કર્યું છે. જોકે આ રાહત સાથે જ પેટ્રોલ ડીઝલ અને વિજળીની કિંમતોમાં વધારો કર્યો છે જેનાથી ખેડૂતો સાથે સાથે અન્ય જનતા પર પણ ચિંતાના વાદળો મંડાયા છે.